**Αθήνα:** 02.08.2019

**Αρ. Πρωτ.:** 1093

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Προτάσεις για τις επείγουσες ρυθμίσεις στο διυπουργικό νομοσχέδιο**

Τις προτάσεις της, για τη διασφάλιση των δικαιωμάτων των ατόμων με αναπηρία, χρόνιες παθήσεις και των οικογενειών τους [απέστειλε μέσω επιστολής η ΕΣΑμεΑ, επί του νομοσχεδίου](https://www.esamea.gr/our-actions/parliament/4283-diaboyleysi-epi-toy-sxedioy-nomoy-epeigoyses-rythmiseis-ton-ypoyrgeion-esoterikon-paideias-ergasias-politismoy-dikaiosynis-psifiakis-diakybernisis-kai-toyrismoy-kai-diataxeis-gia-tin-psifiaki-politiki-tin-ilektroniki-diakybernisi-kai-tin-aploysteys) «Επείγουσες ρυθμίσεις των Υπουργείων Εσωτερικών, Παιδείας και Θρησκευμάτων, Εργασίας και Κοινωνικών Υποθέσεων, Πολιτισμού και Αθλητισμού, Δικαιοσύνης, Ψηφιακής Διακυβέρνησης και Τουρισμού και διατάξεις για την ψηφιακή πολιτική, την ηλεκτρονική διακυβέρνηση και την απλούστευση των διοικητικών διαδικασιών».

Η ΕΣΑμεΑ, πάντα βασιζόμενη τόσο στις επιταγές του Συντάγματος της χώρας, όσο και στις διατάξεις της [Σύμβασης των Ηνωμένων Εθνών για τα Δικαιώματα των Ατόμων με Αναπηρίες,](https://www.esamea.gr/legal-framework/symbasn-ohe/547-symbasi-oie-gia-ta-dikaiomata-ton-atomon-me-anapiria) η οποία κυρώθηκε από την Ελληνική Βουλή με τον ν.4074/2012, αλλά πλέον και στο Μέρος Δ΄ του ν.4488/2017, στο οποίο περιλαμβάνονται οι «Κατευθυντήριες -Οργανωτικές διατάξεις υλοποίησης της Σύμβασης των Ηνωμένων Εθνών για τα Δικαιώματα των Ατόμων με Αναπηρίες», στο [Πρόγραμμα που κατέθεσε στην Κυβέρνηση και στα άλλα κόμματα](https://www.esamea.gr/our-actions/rest-actions/4246-i-esamea-thetei-ta-politika-kommata-toy-dimokratikoy-toxoy-pro-ton-eythynon-toys-apenanti-sta-atoma-me-anapiria-me-xronies-pathiseis-kai-ton-oikogeneion-toys), καθώς και σε μια σειρά άλλων νόμων, κατέθεσε το έγγραφό της στο opengov.gr και στις αρμόδιες Επιτροπές της Βουλής: Μορφωτικών Υποθέσεων, Κοινωνικών Υποθέσεων, Δημόσιας Διοίκησης, Δημόσιας Τάξης και Δικαιοσύνης και Παραγωγής και Εμπορίου.

«Τίποτα για εμάς χωρίς εμάς»: Η ΕΣΑμεΑ αναμένει να ενσωματωθεί το σύνολο των προτάσεών της στο νόμο.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |